cyanic-selkie/wikianc huggingface dataset:
Աբու Ումար ալ-Շիշանի
Կենսագրություն
Ծնվել է 1986 թվականի հունվարի 11-ին Պանկիսի կիրճում գտնվող Բիրկանի գյուղում։ Հայրը՝ Թեմուր կամ Թեյմուրազ Բատիրաշվիլին՝ էթնիկ վրացի և քրիստոնյա է, իսկ մայրը կիստինուհի է (ազգությամբ չեչեն՝ Պանկիսի կիրճից), մուսուլման և մահացել է քաղցկեղից ։ Բատիրաշվիլու ընտանիքում երեք զավակ կար՝ Թենգիզը, Թամազը և Թարխանը։ Այսինքն՝ Թարխան Բատիրաշվիլին Թեմուրի կրտսեր որդին էր։ Բատիրաշվիլիների բոլոր որդիները հավատարիմ էին քրիստոնեությանը, բայց հետագայում դարձել են սուննի մուսուլմաններ, այն էլ՝ սուննիականության առավել մարտական ճյուղի՝ վահհաբականության հետևորդներ։ Թամազը, հոր պատմելով, կռվել է Չեչնիայում ։
2012 թվականին, հիվանդության պատճառով վաղաժամկետ ազատվելով բանտարկությունից, Թարխան Բատիրաշվիլին մեկնել է Թուրքիա։ Մեկնելու պատճառը եղել է նյութական ծանր վիճակը։ Հոր խոսքերով. "Հիմա նա ասում է, որ այնտեղ [Սիրիա] է գնացել հավատքի պատճառով, բայց ես գիտեմ, որ սկզբում նա դա արել է, քանի որ մենք չենք ունեցել ոչ մի կոպեկ" : Հետագայում Թուրքիայից նա մեկնել է Սիրիա։
Սկզբում Թարխանը ղեկավարել է Ջեյշ ալ-Մուհաջիրին վալ-Անսար խմբավորումը, ապա միացել Իրաքի և Լևանտի իսլամական պետությանը ( ԻԼԻՊ ) : Ըստ ամերիկյան Bloomberg տեղեկատվական գործակալության՝ 2014 թ. հոկտեմբերի 9-ին նա խոստացել է հորը՝ մոտ ժամանակներս ներխուժել Ռուսաստան։ Տվյալ խոսակցությունը եթերում գաղտնալսվել է հատուկ ծառայությունների կողմից Պանկիսի կիրճում ։ Ինքը ՝ հայրը ժխտում է նման խոսակցության փաստը ։
2015 թվականի մայիսին ԱՄՆ Պետական դեպարտամենտն առաջարկել է 5 միլիոն դոլար պարգև այն տեղեկությունների համար, որոնք կհանգեցնեն Բատիրաշվիլու բռնվելուն ։
Մահվան մասին լուրերը
Եղել են բազմաթիվ հաղորդագրություններ այն մասին, թե Բատիրաշվիլին զոհվել է , բայց դրանցից ոչ մեկը հետագայում չի հաստատվել։
2015 թվականի դեկտեմբերի 27-ին ՏԱՍՍ-ը, վկայակոչելով «EIN լրատվական գործակալությանը», հայտնել է, թե ԱՄՆ հատուկ նշանակության զորքերի հատուկ գործողության արդյունքում՝ Իրաքի Քիրքուք նահանգի Էր-Ռիադի շրջանում աշ-Շիշանին բռնվել է և տեղափոխել քաղաք Սուլեյմանիա Իրաքի հյուսիս-արևելքում ։ Պենտագոնի ներկայացուցիչը, սակայն, հերքել է այդ տեղեկությունը ։
Անձնական կյանքը
Սիրիայում Թարխան Թեմուրի Բատիրաշվիլին, նույն ինքը Աբու Ումար աշ-Շիշանին ունի երկու կին, երկուսն էլ՝ չեչենուհի։ Երկրորդ կինը՝ Սեդա Դուդուրկաևան ՌԴ դաշնային միգրացիոն ծառայության Չեչնիայի վարչության նախկին ղեկավարի դուստրն է։ Իսկ առաջին կնոջից ծնված դուստրը կոչվել է քրիստոնեական Սոֆյա անունով ։
Խառնաշփոթ ԶԼՄ-ներում
Զանգվածային լրատվամիջոցները հաճախ շփոթում են իրենց լրատվական հաղորդագրություններում Աբու Ումար աշ-Շիշանիի և Մուսլիմ աշ-Շիշանիի (Մուսլիմ Ահմետի Մարգոշվիլի) պատկերները։ Երկուսն էլ կռվում են սիրիացի ջիհադիստների կողմում, երկուսն էլ էթնիկ չեչեններեն, երկուսն էլ ապրել են Վրաստանում, իսկ ավեի ճիշտ՝ Պանկիսի կիրճում, երկուսն էլ վարում էին քարոզչական գործունեություն վիդեոհոսթինգներում։
Ծանոթագրություններ
Կատեգորիա:Սիրիայի քաղաքացիական պատերազմի մասնակիցներ Կատեգորիա:ԻԼԻՊ-ի անդամներ
Նյուրնբերգյան օրենքներ
Նյուրեմբերգյան սկզբունքներ (Nürnberger Rassengesetze), երկու ռասիստական (առաջին հերթին հակահրեական) օրենսդրական վավերագրեր («հիմնական օրենքներ»)՝ «Ռեյխի քաղաքացու մասին օրենք» (Reichsbürgergesetz) և «Գերմանական արյունը և գերմանական պատիվը պաշտպանելու մասին օրենք» (Gesetz zum Schutze des deutschen Blutes und der deutschen Ehre)՝ ընդունված 1935 թվականի սեպտեմբերի 15-ին Ադոլֆ Հիտլերի նախաձեռնությամբ Նյուրնբերգում Նացիոնալ-սոցիալիստական կուսակցության ըստ 1920 թվականի գաղտնի ծրագրի հավաքի ժամանակ և միաձայն ընդունված Ռեյխստագի նստաշրջանի կողմից, հատուկ ստեղծվել է Նյուրնբերգում՝ կուսակցության ժողովի առթիվ։
Օրենքների նկարագրություն
Ըստ «Ռեյխի քաղաքացու մասին օրենքի» երկրորդ հոդվածի՝ Ռեյխի քաղաքացի կարող է դառնալ միայն նա, ով ունի «գերմանական արյուն կամ նրա ազգակից արյուն և ով իր պահվածքով ապացուցում է գերմանական ռեյխին ու ժողովրդին ծառայելու ցանկությունը և ունակությունը»։ Նմանատիպ ձևակերպումը փաստացիորեն զրկում էր գերմանական քաղաքացիությունից առաջին հերթին հրեաներին և գնչուներին։
Սկզբունքների ձևավորման ժամանակ ամենամեծ ուշադրությունը հատկացվել է հրեաներին։ Այսպես, «Գերմանական արյունը և գերմանական պատիվը պաշտպանելու մասին օրենքը» մի շարք այլ արգելքների հետ արգելում է նաև «ռասան պղծող» հրեաների և «գերմանական կամ ազգակցական արյան քաղաքացիների» միջև ամուսնությունն ու արտամուսնական կենակցությունը, հրեաների կողմից որպես տան աղախին 45 տարեկանը չբոլորած «գերմանական կամ ազգակցական արյան քաղաքացու» ընդունելը, հրեաների կողմից ազգային կամ կայսերական դրոշի և նմանատիպ գունավորումով կտորների օգտագործումը։ Օրենքների խախտումը պատժվում էր քրեական պատասխանատվությամբ։ Պետք է նկատել, որ հրեաների կողմից ազգային հագուստների կրումը պետության հսկման ներքո էր (օրինակ՝ Գերմանական արյունը և գերմանական պատիվը պաշտպանելու մասին օրենքի 4.2 կետը), ինչը պաշտոնապես հայտարարված չէր մյուս ազգերի համար։
Գերմանական արյունը և գերմանական պատիվը պաշտպանելու մասին օրենք
«Այն բանի գիտակցությամբ, որ գերմանական արյան մաքրությունը գերմանական ազգի գոյության երաշխիքն է, նաև անհողդողդ վճռականությամբ բոլոր ժամանակներում գերմանական ազգի պահպանությունը երաշխավորելու մտադրությամբ, ռեյխստագը միաձայն ընդունեց վարը նշված օրենքները։»
1.1 Հրեաների և գերմանական կամ ազգակցական արյան քաղաքացիների միջև ամուսնություններն արգելված են։ Հակառակ սույն օրենքի կայացված ամուսնությունները իրավական ուժ չունեն, նույնիսկ եթե դրանք կնքվել են Գերմանիայի սահմաններից դուրս։
1.2 Նմանատիպ ամուսնությունների չեղյալ հայտարարումը կատարվում է միայն պետական դատախազի կողմից։
2. Հրեաների և գերմանական կամ ազգակցական արյան քաղաքացիների միջև սեռական հարաբերություններն արգելված են։
3. Հրեաներին արգելված է աշխատանքի ընդունել 45 տարին չբոլորած կանանց, որոնք գերմանական կամ ազգակցական արյան քաղաքացիներ են։
4.1 Հրեաներին արգելված է Ռայխի դրոշի կրումը որպես ազգակին դրոշ և Ռեյխի գույները այլ նպատակներով օգտագործելը։
4.2 Հրեաներին արգելված է հրեական գույներով հագուստների կրումը։ Այդ իրավունքը հսկվու է կառավարության կողմից։
5.2. Կ.2-ի օրենքը խախտած արական սեռի ներկայացուցիչը կպատժվի բանտարկմամբ՝ առանց հարկադրական աշխատանքներ կատարելու։
5.3. Յուրաքանչյուրը, ով կխախտի 3-րդ և 4-րդ օրենքները, կպատժվի մինչև մեկ տարի ազատազրկմամբ և տուգանքով կամ տվյալ երկու պատիժներից մեկով։
Հրեա հասկացությունը
5.
(1) Հրեա է համարվում նա, ում ծնողների երեք ծնողները ողել են մաքրարյուն հրեա։
Այսպիսով հստակեցվեցին հրեա և «հրեական արյան խառնուրդով անձինք» հասկացությունները, ներմուծվեց «ոչ արիացի» հասկացությունը։ Այս որոշումը զբաղեցրեց 1933 թվականի ապրիլին ընդունված «արիական պարագրաֆի»՝ նախկինում գործող հակահրեական օրենսգիրքի տեղը։ Համաձայն այս դիրեկտիվի՝ հրեա էին համարվում միայն նրանք, ովքեր նվազագույնը ունեին գոնե երեք հրեա տատիկ ու պապիկ։ «Կիսարյունները» հրեա էին համարվում միայն այն դեպքում, երբ դավանում էին հուդայականություն կամ ամուսնացած էին հրեայի հետ, այսինքն՝ կանխամտածված քայլ են կատարել դեպի հրեական կողմը։ Միայն մեկ քառորդ մասով հրեաները հրեա չէին համարվում։ Նրանք ենթարկվում էին սահմանափակումների, սակայն պահպանում էին լիակատար քաղաքացիությունը ։
Օրենքների մեկնաբանություններ
Շատ կարևոր են նաև Նյուրնբերգյան սկզբունքների մեկնաբանությունները և դիրեկտիվները, օրինակ. 1935 թվականի նոյեմբերի 14-ից Ռեյխի քաղաքացի օրենքի առաջին բացատրությունը
4.1. Հրեան չի կարող Ռեյխի քաղաքցի հանդիսանալ։ Նա քաղաքականությանը վերաբրող հարցերում ձայնի իրավունք չունի, չի կարող քաղաքական հաստատություններում պաշտոն զբաղեցնել։
4.2. Հրեա ոստիկանները աշխատանքից կհեռացվեն մինչև 1935 թվականի դեկտեմբերի 31-ը։
5.1. Հրեա էր համարվում այն անձը, ում նախնիների երկրորդ սերնդում (տատիկներ և պապիկներ) նվազագույնը երեք հրեական ռասայի ներկայացուցիչ կա։
5.2. Խառնածինը, ով իշխանական ծառայող է, նույնպես հրեա է համարվում, եթե սերում է երկու հրեա նախնիներից։
Տարատեսակ մեկնաբանությունների հեղինակ էր Հանս Գլոբկեն։
Նշանակությունը և գորառույթը
Նյուրնբերգյան սկզբունքները աստիճանաբար իրականացնում էին ռասայական սկզբունքով հրեաների մեկուսացումը։ Գերմանական հասարակության մեծ մասը և հենց հրեաները Նյուրնբերգյան սկզբունքները համարում էին Գերմանիայում հրեաների հետագա կյանքի իրավաբանական հիմնավորում։ Սակայն դրան հաջորդող դրույթները (1943 թվականի հուլիսի 1) փակեցին հրեաների մուտքը պաշտոնների և մասնագիտությունների, սահմանափակեցին տեղաշարժվելու ազատությունը, և իրենց անձի հաստատող փաստաթղթում ավելացրեց «հրեա» նշումը (Jude): Դրանով հրեաները օրենքից դուրս հայտարարվեցին, տրվեցին ոստիկանության քմահաճույքին, ինչը հարցի վերջնական լուծման սկիզբն էր։
Դրույթների սաստկացումը Վանզեի կոնֆերանսում
Արդյունքում կիսարյունների (Mischlinge) նկատմամբ վերաբերմունքի կանոնները սաստկացվեցին։ Վանզեի կոնֆերանսի արձանագրության մեջ գրված է.
Որոշ դեպքերում («ռասայական առումով հրեայի տեսք չունեցող») հրեա էին համարվում նաև երկրորդ աստիճանի կիսարյունները։ Բայց այս բոլոր հարցերը լուծվում էին անհատական, իսկ Նյուրնբերգյան սկզբունքները փոփոխման չենթարկվեցին։
Հիասթափություն
Հոգեբանություն
Հիասթափությունն ակնկալվող պարգևատրության հետ կապված սուբյեկտիվ արձագանքն է։ Հիասթափության վերականգնման ժամանակը կախված է հիասթափության ինտենսիվությունից, ինչպես նաև դա վերապրող մարդուց։ Ոմանց համար այն կարող է տևել մի քանի րոպե, իսկ մյուսների համար նույն հիասթափությունը կարող է տևել մի քանի օր։
Հիասթափությունը և դրան պատրաստվելու անկարողությունը նաև առաջադրվել են որպես լավատեսների իմունային համակարգի պատահական խանգարումների աղբյուր ։ Մինչ լավատեսներն ընդհանուր առմամբ առողջության ավելի բարձր ցուցանիշներ են ցուցադրում, նրանք կարող են ավելի ցածր իմունիտետ ունենալ, երբ երկարատև կամ անվերահսկելի սթրեսի տակ են գտնվում։ Այս ֆենոմենը հետազոտողները վերագրում են «հիասթափության էֆեկտին» ։ «Հիասթափության էֆեկտը» ենթադրում է, որ լավատեսները չեն օգտագործում «հուզական հանդարտեցումը» հիասթափությանը նախապատրաստվելու համար և, հետևաբար, դա զգալու դեպքում նրանք ավելի քիչ ունակ են հաղթահարել այն ։ Հիասթափության այս էֆեկտը վիճարկվել է 1990-ական թվականների կեսերին հետազոտող Սյուզան Սեգերստրյոմի կողմից, որն ինչպես միայնակ, այդպես էլ համաձայնությամբ հրապարակել է մի քանի հոդվածներ, որոնք գնահատում են դրա ճշմարտանմանությունը։ Նրա ուսումնասիրությունների արդյունքները ցույց են տալիս, որ հիասթափությունը հաղթահարելու անկարող լինելու փոխարեն լավատեսները, ամենայն հավանականությամբ, ակտիվորեն լուծելու են իրենց խնդիրները և արդյունքում իմունիտետի որոշակի փոխզիջում է լինելու ։
Լականցիները մանկության հիասթափությունն անհրաժեշտ էին համարում մշակույթի խորհրդանշական աշխարհ մտնելու համար, իսկ հիասթափությունը հասուն տարիքում աշխարհի կողմից մեր պահանջների ֆրուստրացիան է , որպես այն բանի բացահայտման բանալին, թե ով ենք մենք իրականում ։
Հետագա ընթերցում
Կատեգորիա:Ռիսկեր Կատեգորիա:Զգացմունքներ Կատեգորիա:Հույզեր Կատեգորիա:Էմոցիաներ
Empire (երգ)
«Empire», կոլումբիացի երգչուհի Շակիրայի երկրորդ սինգլը իր 10-րդ ստուդիական Shakira (2014) ալբոմից։ Թողարկվել է 2014 թվականի փետրվարի 24-ին։
Երգի մասին
Երգը գրվել է Սթիվ Մաքի և Ինա Վրոլդսենի կողմից։ «Empire»-ը դաունտեմպով ռոք բալլադ է այնպիսի ուժեղ սիրո փնտրման մասին, որը կարող է ստիպել աշխարհին միավորվել։
Թողարկումից հետո երգն արժանացել է երաժշտական քննադատների բարձր գնահատականին։
Ծանոթագրություններ
Կատեգորիա:Սինգլներ Կատեգորիա:Շակիրայի երգեր Կատեգորիա:2014 երգեր
Ունակային տվիչ
Ունակային տվիչ, ոչ էլեկտրական մեծությունները (հեղուկի մակարդակը, մեխանիկական ճիգը, ճնշումը, խոնավությունը են) էլեկտրական ունակության արժեքների փոխակերպող չափիչ փոխակերպիչ։ Ըստ կառուցվածքի ունակային տվիչ հարթզուգահեռ կամ գլանաձև էլեկտրական կոնդենսատոր է որի թիթեղների Տեղափոխությունների ունակային տվիչնևր․ ա․ հարթզուգահեո, բ․ գլանաձև, 1․ և 2․ կոնդենսատորի շրջադիրներ, 3․ արանքաչափիչ, 4․ հետազոտվող մակերևույթ միջև արանքը կամ դրանց փոխադարձ ծածկման մակերեսը փոխվում են չափման ժամանակ։
Կատեգորիա:Չափիչ սարքեր
Թուրհալի գավառակ
Թուրհալ, գավառ Արևմտյան Հայաստանում, Սեբաստիայի վիլայեթում։ Գտնվում էր Եվդոկիա քաղաքից արևմուտք։ Կենտրոնը Թուրհալ ավանն էր։
Աշխարհագրություն
Ուներ հարթ տարածք, որտեղով հոսում էր Քոչհիսար գետը։
Պատմություն
Գավառի մասին հիշատակել է թուրք պատմիչ Քյաթիբ Չելեբին ։
Մերձավոր Արևելքի գենետիկական պատմություն
Մերձավոր Արևելքի գենետիկական պատմությունը ուսումնասիրում և վերարտադրում է Մերձավոր Արևելքի պատմությունը՝ պոպուլյացիոն գենետիկայի ուսումնասիրությունների հիման վրա։
գենետիկական ուսումնասիրությունները ցույց են տալիս Մերձավոր Արևելքի բնակչության միասեռության բարձր մակարդակի մասին, որի մեծ մասը հանդիսանում է J հապլոխմբի կրողներ։ Վերջինս հաճախ անվանում են նաև «Աբրահամի հապլոխումբ»՝ ի պատիվ արաբների և հրեաների լեգենդար նախահոր Աբրահամի ։ Եմենի արաբների և Ճահիճների արաբների մոտ այս հապլոխումբը հասնում է կոնցենտրացիայի ամենաբարձր աստիճանի (համապատասխանաբար 72% և 81% )։
Արխայիկ T հապլոխումբը, որի կրողները ծագել են դեռևս նեոլիթի ժամանակաշրջանում, առկա է պաղեստինցիների (7%), եգիպտացիների (6%), լիբանանցիների (5%) և սիրիացիների (5%) մոտ։ Գոյություն ունի հիպոթեզ, համաձայն որի շումերները նույնպես ունեցել են այս հապլոխումբը ։
Մոտ 50 000 տարի առաջ Մերձավոր Արևելքում բնակեցվել են C հապլոխմբի կրող հանդիսացող բնակիչները, ովքեր հետագայում բնակություն են հաստատել Ավստրալիայից մինչև Մոնղոլիա ։ Մարդկային միգրացիայի առաջին ալիքի ուղղակի հետնորդները հանդիսանում են պապուասները և ավստրալիական աբորիգենները ։
Ուսումնասիրելով գենետիկական տվյալները, պարզ է դարձել, որ ժամանակակից լիբանանցիները մասնակիորեն համարվում են միջնադարյան եվրոպական ասպետների հետնորդներ ։ Հնարավոր է եղել պարզել նաև, որ Միջերկրական ծովի բնկաչության 6 %-ը, այդ թվում նաև Մալթայի և Կիպրոսի, համարվում են փյունիկցիների հետնորդներ ։
Ծանոթագրություններ
Կատեգորիա:Պոպուլյացիոն գենետիկա Կատեգորիա:Մերձավոր Արևելքի պատմություն
Համդան իբն Մոհամմադ ալ-Մաքթում
Համդան իբն Մոհամմադ ալ-Մաքթումը (حمدان بن محمد بن راشد آل مكتوم, ), Դուբայի թագավորական ընտանիքի անդամ, Մուհամեդ իբն Ռաշիդ ալ-Մաքթումի որդին, 2008 թվականի փետրվարի 1-ից Դուբայի թագաժառանգ։
Կենսագրություն
Համդան իբն Մոհամմադ ալ-Մաքթումը Համդան իբն Մոհամմադ ալ-Մաքթումի տասներեք երեխաներից մեկն է, նրա առաջին կնոջ երկրորդ որդին Ռաշիդ ալ-Մաքթումից հետո։
Կրթություն
Նա սկսել է իր ուսումը Շեյխ Ռաշիդի անվան մասնավոր դպրոցում, հետո Դուբայի կառավարական դպրոցի, վարչական կառավարում բաժնում։ Այնուհևտև ուսումը շարունակել է Մեծ Բրիտանիայի թագավորական ռազմական ակադեմիայում, այնտեղ են վերապատրաստվել նաև բրիտանական գահի ժառանգորդներ Ուիլյամը և Հարրին։ Որից հետո ավարտել է Լոնդոնի տնտեսագիտական համալսարանը։ Vision ամսագրին տված հարցազրույցում նա նշել է, որ Մեծ Բրիտանիայում ստացած ուսումը նրան տվել է մի շարք ունակություններ, որոնցից են ՝ ինքնակառավարումը, կարգապահությունը, պատասխանատվությունը, նվիրվածությունը, թիմային համատեղ աշխատանքը և այլն։
Կարիերա և քաղաքական գործունեություն
2006 թվականի սեպտեմբերին, Համդան իբն Մոհամմադը նշանակվել է Դուբայի գործադիր խորհրդի նախագահ։ Ավագ եղբոր Ռաշիդ իբն Մուհամմադի հրաժարականից հետո, 2008 թվականի փետրվարի 1-ից 25 տարեկան հասակում դառնում է Դուբայի թագաժառանգը։ Դառնալով նոր թագաժառանգ նա նշանակվեց մի շարք առանցքային պաշտոնների, ինչպիսիք են օրինակ HN Capital LLP հիմնադրամի ֆոնդի ղեկավարի, իր անունը կրող համալսարանի նախագահի, ինչպես նաև երիտասարդ գործարարներին աջակցող լիգայի ղեկավարի, Դուբայում սպորտի հանձնաժողովի և աուտիզմի հետազոտությունների կենտրոնի անդամի և այլ պաշտոնները։
Forbes ամսագիրը 2011 թվականին պետության թագաժառանգի կարողությունը գնահատեց 18 մլդ դոլլար։
Արտաքին հղումներ
Կատեգորիա:1982 ծնունդներ Կատեգորիա:Պետության գործող ղեկավարներ Կատեգորիա:Նոյեմբերի 13 ծնունդներ Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Բոգան (գետ)
Բոգան (Bogan River), չցամաքող գետ Ավստրալիայի Նոր Հարավային Ուելս նահանգում։
Աշխարհագրական դիրք
Բոգանը կազմում է Մուրեյ-Դարլինգ ջրային ավազանի մի մասը։ Գետը սկիզբ է առնում Պարքս քաղաքից։ Ընդհանուր հոսանքի ուղղությունը հարավ-հարավ-արևելքից հյուսիս-հյուսիս-արևմուտք է։ Բուրկ քաղաքի մոտ Լիթլ Բոգան գետի միաձուլումից ձևավորվում է Դառլինգ գետի սկիզբը։ Բոգանը ընդունում է շուրջ քսան գետակներ ։ Ի տարբերություն տարածաշրջանի շատ այլ գետերի Բոգանն ունի փոքր թեքություն, դանդաղահոս է և ոռոգման համար չի օգտագործվում։ Գետը հատում է Քամիլարոյ մայրուղին ։
Արտաքին հղումներ
Կատեգորիա:Ավստրալիայի գետեր
Փոքրիկս
Փոքրիկս (Детка), ռուսական երաժշտական, կատակերգական հեռուստասերիալ՝ ստեղծված «АН-Фильм» և «Сила» հեռուստաընկերությունների կողմից։ Պրեմիերան կայացել է 2012 թվականի փետրվարի 20-ին СТС հեռուստաալիքով։
Սյուժե
Գլխավոր դերասանը նախկինում հայտնի ռոք-երաժիշտ Կոնստանտին Պոդոլսկին է։ Նա պատահաբար իմանում է, որ ունի 15-ամյա աղջիկ՝ Յուլյան, ում մայրը թողել է և իր սիրեկանի հետ գնացել Հնդկաստան։ Յուլյան ստիպված է ապրել իր հայրիկի հետ, և արդյունքում նա հայտնվում է բազմաթիվ զվարճալի իրավիճակներում։
Ստեղծման պատմություն
Սերիալի ստեղծողը Վյաչեսլավ Մուրուգովն է։
«Փոքրիկս» սերիալի ֆիլմի միտքը ինձ եկավ իմ հարսանիքի ժամանակ, երբ Սաշա Պուշնոյը բեմում էր։ Ես և կոլեգաներս որոշեցինք նկարահանել ֆիլմ ռոքերի մասին, որի կյանքը փոխվում իր 15-ամյա աղջկա հատնվելուց հետո։ Եվ ահա այդպիսի ծիծաղելի միտք եկավ իմ հարսանիքի ժամանակ ։
Վալինի
Վալինի (Valigny), համայնք Ֆրանսիայում՝ Օվերն երկրամասի Ալյեի գավառում։ Մտնում է Սերիյի կանտոնի կազմի մեջ։ Համայնքի շրջանը Մոնլյուսոնն է։
Համայնքի INSEE կոդը՝ 03296։
Բնակչություն
Համայնքի բնակչությունը 2008 թվականին կազմում էր 397 մարդ։
Տնտեսություն
2007 թվականի տվյալներով 238 աշխատունակ տարիքի մարդկանցից (15-64 տարեկան) 154-ը տնտեսապես ակտիվ էին, 84-ը անգործունակ (ակտիվության ցուցանիշը 64,7 %, 1999 թվականին եղել է՝ 58,9 %)։ 154 աշխատունակ բնակիչներից 134-ը աշխատում էին (72 տղամարդ և 62 կին), անաշխատանք էին 20-ը (8 տղամարդ և 12 կին)։ 84 անգործունակ մարդկանցից 7-ը աշակերտներ կամ ուսանողներ են, 43-ը թոշակառու, 34-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ագնի-V
Ագնի-V, հնդկական եռաստիճան միջմայրցամաքային հրթիռ։ Մշակվել է հնդկական DRDO կազմակերպության կողմից։
Այս հրթիռի մշակումը Հնդկաստանին թույլ է տալիս թիրախավորել ավելի քան 5500 կմ հեռավորության վրա գտնվող թիրախները, ինչը էապես բարելավում է երկրի ռազմավարական դիրքը։ Հրթիռի առաջին փորձարկումը տեղի է ունեցել 2012 թվականի ապրիլի 19-ին Վիլեր կղզուց ։ Առաջին արձակումը ծրագրված էր ապրիլի 18-ին, բայց եղանակով պայմանավորված այն մեկ օրորվ հետաձգվեց։ Եզրափակիչ փորձարկումը եղել է 2015 թվականի սկզբին։
Ծանոթագրություններ
Կատեգորիա:Հրթիռային զենք Կատեգորիա:Հնդկաստանի հրթիռային զենքեր
Ջեննի Ֆաուլեր Ուիլինգ
Ջեննի Ֆաուլեր Ուիլինգ (Jennie Fowler Willing, ), Կանադայում ծնված ամերիկացի մանկավարժ, գրող, քարոզիչ, սոցիալական բարեփոխիչ, սուֆրաժիստ, անգլերենի պրոֆեսոր, զսպվածության շարժման առաջնորդ։ Գրել է մի քանի գրքեր, այդ թվում՝ From Fifteen to Twenty-five: A Book for Young Men : 19 տարեկանում ամուսնացել է իրավաբան և մեթոդիստ քահանայի հետ ։ 1873 թվականին ամուսնու հետ միասին դարձել են Իլինոյսի Ուեսլիյան համալսարանի պրոֆեսորներ։
Ուիլինգն աչքի ընկավ, երբ միացավ Իլինոյսի կանանց զսպվածության միությանը և տարիներ շարունակ ղեկավարեց այն։ Նա Էմիլի Հանթինգթոն Միլերի հետ միասին ներգրավված էր 1874 թվականի Քլիվլենդյան կոնվենցիայի ստեղծման և ղեկավարման գործում, որտեղ ձևավորվեց Կանանց քրիստոնեական զսպվածության միություն ։ Որոշ ժամանակահատված Ուիլինգը եղել է ազգային կազմակերպության ամսագրի խմբագիր։ 1895 թվականին ստեղծել է Նյու Յորքի Ավետարանչական ուսուցման դպրոցը ։
Կենսագրություն
Ջեննի Ֆաուլերը ծնվել է 1834 թվականին Վերին Կանադայի Բարֆորդ գյուղական քաղաքում՝ Հորացիո և Հարիեթ (Ռյան) Ֆաուլերների ընտանիքում, որոնք անգլիական, շոտլանդական և իռլանդական արմատներ ունեին։ Նրա մայրական տատիկը ժառանգությունից զրկվել էր, քանի որ որոշել էր անապատային վտանգները կիսել ճանապարհորդ քահանա Հենրի Ռյանի հետ։ Նրա հայրը կանադացի «հայրենասեր» էր, ով կորցրել էր ամեն ինչ՝ փորձելով պահպանել ազգային անկախությունը։ Նա ուրախ էր, որ կարողացել էր ընտանիքի հետ և նոր կյանք սկսել նոր Արևմուտքում։ Նա կարող էր իր երեխաներին ավելի շատ բան տալ քան բռնակալության ատելությունը, մշտական արդյունաբերություն, ստույգ տնտեսություն և լավ բարքեր։
Երկու տարեկանում Ուիլինգն ընկել է ջրհորը և երկար ժամանակ առողջական խնդիրներ է ունեցել ։ 1842 թվականին ընտանիքը տեղափոխվել է Իլինոյիսի Նյուարք ավան, որտեղ նրա եղբայրը՝ Չարլզ Հենրի Ֆաուլերը որոշակի ժամանակահատված նշանված է եղել Ֆրանսիս Է. Ուիլարդի հետ։
1872-1873 թվականներին սովորել է Աղջիկների Էվանսթոն դպրոցում։
Գործունեություն
Ուիլինգը դպրոցում սկսել է դասավանդել, երբ 15 տարեկան էր։ Հաջորդ տարի ձմռանը փոխարինել է գյուղի դպրոցի ուսուցչին։
1853 թվականին՝ 19 տարեկան հասակում, ամուսնացել է մեթոդական եպիսկոպոսական եկեղեցու քահանա Ուիլյամ Քրոսգրով Ուիլինգի հետ և տեղափոխվել Նյու Յորք նահանգ։ Քահանայի կնոջ պարտականությունները նրան քիչ ժամանակ էին թողնում ուսումնասիրության համար, բայց նա շարունակում էր գիտություն ուսանել։ 16 տարեկանում Ուիլինգը սկսել է գրել մամուլի համար և բացի թերթերին և ամսագրերին մշտապես թղթակցելուց, նա Նյու Յորքի թերթերի համար երկու հրատարակություններ է պատրաստել և 10 գրքեր։ 1873 թվականին ընտրվել է Իլինոյսի Վեսլիյան համալսարանի անգլերեն լեզվի և գրականության պրոֆեսոր, այնուհետև դարձել է մի քանի գրական հաստատությունների հոգաբարձու կամ ուսուցիչ։ 1874 թվականին առաջադրվել է Իլինոյս նահանգի հանրային դասավանդման գերատեսչությունում, սակայն այլ պարտականությունների պատճառով ստիպված էր հրաժարվել առաջադրումից։
Ուիլինգը մի քանի տարի ղեկավարել է Իլինոյսի կանանց պետական զսպվածության միությունը։ Միլերի հետ միասին նա հանդես է եկել Քլիվլենդյան կոնվենցիայի կոչով և ղեկավարել է այդ մարմինը, որտեղ կազմակերպվել է «Կանանց ազգային քրիստոնեական զսպվածության միությունը» (NWCTU): Ուիլինգը եղել է NWCTU-ի օրգանի առաջին խմբագիրը, որը հետագայում կոչվել է Union Signal: Հանդես է եկել հանրային ելույթներով, գրավել մեծ լսարաններ ԱՄՆ խոշոր քաղաքներում։
Ուիլինգը մահացել է 1916 թվականի հոկտեմբերի 6-ին, Նյու Յորքում։ Իր գումարները թողել է բարեգործական ընկերություններին ։
Ծանոթագրություններ
Կատեգորիա:Ամերիկացի գրողներ Կատեգորիա:Ամերիկացի մանկավարժներ Կատեգորիա:Կին ուսուցիչներ Կատեգորիա:Ամերիկացի սուֆրաժիստներ Կատեգորիա:Ամերիկացի քարոզիչներ
Հաջողակ Լոգանը
Հաջողակ Լոգանը (Logan Lucky), ամերիկյան կատակերգական ֆիլմ՝ նկարահանված ռեժիսոր Սթիվեն Սոդերբերգի կողմից։ ԱՄՆ-ում ֆիլմի պրեմիերան կայացել է 2017 թվականի օգոստոսի 18-ին, Ռուսաստանում՝ սեպտեմբերի 7-ին։
Արտադրություն
«Հաջողակ Լոգանը» ֆիլմի նկարահանումերը սկսելուց առաջ Սոդերբերգը բազմիցս հայտարարել է, որ նրա հաջորդ ֆիլմը՝ «Մոմակալների հետևում» լինելու է վերջինը նրա կարերայի ընթացքում։ Սկզբնապես ֆիլմի սցենարը ներկայացվել է այն հույսով, որ Սթիվենը կկարողանա հուշել ստուդիային համապատասխան ռեժիսոր ։
Նկարահանումների սկզբից ֆիլմը հայտարարված է եղել 2016 թվականի փետրվարին։ Հայտարարվեց, որ նախագծին մասնակցելու է Չենինգ Թաթումը ։ Կատակերգությունում դեր ստանալու հավակնություն ունեին նախկինում Սոդերբերգի հետ համագործակցած Մեթ Դեյմոնը և Մայքլ Շենոնը ։ Մայիսի 11-ին պաշտոնապես հայտարարվել է, որ ինչ-որ խիտ գրաֆիկայի պատճառով Շենոնը դուրս է մնացել մասնակիցների ցանկից, փոխարենը սկսվել է բանակցություններ Ադամ Դրայվերի և Սեթ Մակֆարլեյի հետ ։
Ծանոթագրություններ
Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան ֆիլմեր Կատեգորիա:Ամերիկյան քրեական ֆիլմեր Կատեգորիա:Սթիվեն Սոդերբերգի ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան քրեական կինոկատակերգություններ
Մուշաղբյուր (գետ)
Մուշաղբյուր, Շուրուլաղ, Շուրբուլաղ, գետ Հայաստանի Կոտայքի մարզում և Երևանում։ Սկիզբ է առնում Գեղամա լեռների արևմտյան ճյուղավորություններից և ձախից միախառնվում Ողջաբերդին։ Երկարությունը 10 կմ է ։
Ծանոթագրություններ
Կատեգորիա:Կոտայքի մարզի գետեր Կատեգորիա:Երևանի ջրագրություն Կատեգորիա:Ողջաբերդ գետի վտակներ
Չունցին
Չոնգցին, Չինաստանի կենտրոնական մասում  կենտրոնական ենթակայության քաղաք է, մեծությամբ չորրորդն է՝ Չինաստանի նմանատիպ կարգավիճակ ունեցող քաղաքների մեջ։ 2009 թվականի դրությամբ ամբողջ քաղաքի տարածքում բնակվում էին ավելի քան 32,75 մլն մարդ, ընդ որում բնակիչների մեծ մասը բնակվում է քաղաքի ցածր ուրբանիզացված մասում։ 2004 թվականի տվյալներով քաղաքի ՀՆԱ-ն կազմում էր 266,5 մլրդ յուան կամ բնակչության մեկ շնչի հաշվով 8540 յուան (զբաղեցնելով երկրում համապատասխանաբար 24-րդ և 20-րդ տեղը)։
Աշխարհագրություն
Չոնգցինի հիմքը դրվել է այն տարածքում, որտեղ Ցզյալինցյան գետը թափվում է Յանցզի։ Երբ 2006 թվականի մայիսի 20-ին ավարտվեցին Սանյա ջրամբարի կառուցման աշխատանքները, ջրամբարը հասավ մինչև Չոնգցին, ինչը հնարավորություն տվեց խոշոր նավերին հասնել քաղաքային նավահանգիստ։ Այն փաստը, որ քաղաքը տեղակայված է Կարմիր Լողավազանի մոտ, որը հանդիսանում է Չինաստանի տարածքում ամենամեծ բրնձի ամբարը բավականին նպաստեց քաղաքի աճին և զարգացմանը։ Քաղաքը շրջապատված է երեք խոշոր լեռնազանգվածներով՝ Դաբաշանը հյուսիսում, Ուշանը արևելքում և Դալուշանը հարավում։ Քաղաքի տարածքի անհավասարության և բլրաշատության պատճառով Չոնգցինն անվանում են «լեռնային քաղաք» (Շանչենգ)։ Նույն պատճառով էլ Չոնգցինը պատկանում է Չինաստանի այն քիչ քաղաքների ցանկին, որտեղ հեծանիվների քանակը շատ քիչ է։ Քաղաքը գտնվում է ծովի մակարդակից 243 մետր բարձրության վրա։
Քաղաքի  տարածքի երկարությունը  արևելքից արևմուտք կազմում է 470 կմ, իսկ հյուսիսից հարավ լայնությունը 450 կմ, ընդհանուր մակերեսը կազմելով 82403 կմ², որն իր հերթին հավասար է Ավստրիայի տարածքին։ 1473 կմ²-ին (1,79 %)  զբաղեցնում է  բարձր ուրբանիզացված գոտին, իսկ 80 930 կմ²-ուն (98,21 %) բաժին են հասնում ծայրամասային ու գյուղական շրջանները։
Բուն Չոնգցինը և իր արվանձաններն ամբողջ կենտրոնական ենթկայության տարածքից (այսինքն վարչական շրջանից) տարբերվելու համար ոչ օֆիցիալ կերպով լրատվամիջոցներում հաճախ օգտագործվում է «գլխավոր քաղաքային տարածք» (主城区, ջուչենգցյու) տերմինը։
Չոնգցինը արևելքում սահմանակցում է Հուբեյ և Հուան նահանգներին, հարավում Գուիջոուին, արևմուտքում Սիչուանին և հյուսիսիում Շաանսիին։ Քաղաքի և ողջ շրջանի տարածքում հոսում են 80 գետեր, որոնցից ամենանշանակալիները հանդիսանում են Յանցզին, Ցզյալինը, Ուձյանը, Ֆուձիանը, Չիձիանը և Դանինհեն։
Պատմություն
Քաղաքն առաջացել է ավելի քան 3 հազար տարի առաջ։ Հնում քաղաքը եղել է Բա թագավորության մայրաքաղաք և կրել է Ցզյանչժոու անվանումը։ «Չունցին» անվանումը առաջացել է 1189 թվականին, երբ Սյաո-ցզուն կայսեր երրորդ որդին դարձավ Գունչժոու շրջանի ղեկավարը, ստանալով «իշխան Գուն» (恭王) տիտղոսը, և նույն թվականին հոր գահը թողնելուց հետո դարձավ կայսեր Գուան ցզուն անունով։ Ելնելով այն փաստից, որ Գուան-ցզունը մի տարվա ընթացքում երկու անգամ պաշտոնի բարձրացում նշեց (իշխան և կայսեր)  դրա պատվին Գունչժոու շրջանը բարձրացրեց իր կարգավիճակը շրջանից դառնալով նահանգ։ Հետագայում նույն պատրվակով նա Գունչժոուն վերանվանեց Չունցինֆու։
1891 թվականին Չունցին վերածվեց բաց նավահանգստվ քաղաքի, տվյալ ժամանակաշրջանում քաղաքի տարածքում սկսեց ակտիվ կերպոց զարգանալ նավագնացությունը, առևտուրը, բանկային գործը և վերամշակող արդյունաբերությունը։ Աստիճանաբար քաղաքը վերածվեց հարավարևմտյան Չինաստանը և Յանցզի գետի վերին հոսանք արտաքին աշխարհի հետ կապող հանգույցի։
1929 թվականին Չունցինին պաշտոնապես տրվեց քաղաքի կարգավիճակ։ 1937 թվականին մինչև ճապոնացիների կողմից Նանկինի քաղաքի օկուպացիան Նանկինից այստեղ էին տեղափոխվել Չինաստանի Հանրապեստության պետական և կառավարական հաստատություները։ 1937-1945-ական թվականներին ընթացող հակաճապոնական պատերազմի ընթացքում ճապոնացիների կողմից Նանկինի օկուպացիայից հետո Չունցինը փաստացի իրականացնում էր  Չինաստանի մայրաքաղաքի դերը։ 1939 թվականին  Չունցինին պաշտոնապես հանձնեցին անմիջականորեն Ադմինիստրատիվ խորհրդին ենթարկվող քաղաքի կարգավիճակ ( Չինաստանի Հանրապետության կառավարություն). Այն բանից հետո, երբ 1946 թվականին գոմինդանական իշխանությունը վերադարձավ Նանկին, բայց Չունցինը շարունակեց Ադմինիստրատիվ Խորհրդի ուղիղ ղեկավարման տակ։
1949 թվականին Չինաստանիի Ժողովրդավարական Հանրապետության հռչակումից հետո Չունցինը որոշ ժամանակ շարունակեց կենտրոնական ենթակայության քաղաք մնալ, դրանից բացի այստեղ էին անցնում  Չինաստանի կոմունիստական պարտիայի Ցեկայի հարավարևմտյան բյուրոյի և հարավարևմտյան ռազմա-քաղաքական բյուրոյի նիստերը, նաև քաղաքը հանդիսանում էր հարավարևմտյան Չինաստանի քաղաքական, տնտեսական և մշակութային կենտրոնը։ Միայն 1954 թվականին, երբ երկրում պարզեցվում էր ադմինիստրատիվ բաժանումը դեպի ավելի մեծ շրջանների, Չունցինը վերածվեց նահանգային ենթակայության քաղաքի։
1997 թվականից Չունցին վերածվեց կենտրոնական ենթակայության քաղաքի։ Քաղաքի իշխանությունները մի շարք ակտիվ քայլեր են ձեռնարկում տարածաշրջանի ուրբանիզացման մակարդակը բարձրացնելու համար, պետական միջոցների հաշվին կառուցվում են մի շարք մայրուղիներ, ակտիվ կերպով զարգացնելով  քաղաքային ենթակառուցվածքները։
Վարչական բաժանում
Չունցին վարչականորոն բաժանվում է 26 շրջանների, 8 գավառների և 4 ինքնավար գավառի։ Պաշտոնապես նշվում է, որ Չունցինի բնակչությունը կազմում է 29 914 000 մարդ, երբ քաղաքի մակերեսը կազմում է 82 403 քառակուսի կիլոմետր։ Սակայն պետք է հաշվի առնել նաև այն, որ քաղաքին են նաև պատկանում 10 շրջանների, դրանք են ՝ Յուիչժուն, Դադուկոու, Ցզյանբեյ, Շապինբո, Ցզյուլունպո, Նանան, Բեյբեյ, Յուիբեյ, Բանան և Բիշան։
Այսպես քաղաքի և ագլոմերացիայի ընդհանուր մակերեսը կամում է 6376 քառակուսի կիլոմետր, իսլ նշված տարածքների սահմաններում բնակչությունը կազմում է 6755000 մարդ։
Տնտեսություն
Չունցինը Չինաստանի ամենամեծ առևտրային կենտրոններից մեկն է։ Տնտեսության մեջ քաղաքում առաջատար տեղ է զբաղեցնում ծանր արդյունաբերությունը։  Արդյունաբերության գլխավոր ոլորտներում են․ քիմիական, մեքենաշինական և մետալուրգիական արդյունաբերությունները։ Չունցինը Շանհայ, Չանչունը և Շիյան Քաղաքների հետ միասին հանդիսանում է Չինաստանի տարածում ավտոմեքենաների արտադության խոշորագույն բազան։ Քաղաքում գործում են ամբողջական մեքենաների արտադրությամբ զբաղվող 5 գործարաններ և ավել քան 400 ավտոմեքենաների մասեր  թողարկմողն գործարաններ։ Այսպիսի պայմաններում հնարավոր է հասնել տարվա մեջ 200 հաազար մեքենայի և ավելի քան 3 մլն մոտոցիկլ ցուցանիշին։
Չունցին քաղաքում գորշծում են երեք խոշոր մետալուրգիական գործարաններ․ այլումինի մշակման գործարան, Չունցինյան մետաղաձուլական կորպորացիան և Չունցինյան հատուկ մետաղաձուլական ընկերությունը։ Քաղաք մեկն է Չինաստանում 6 քիմիական արտադրությամբ զբաղվող բազաներից։ Չունցինում արտադրվում են ավելի քան 1000 քիմիական արդյունաբերության ապրանքներ՝ այդ թվում յուղային լաք, տիտանի փոշի և այլն, որոնց մեջ փայտային սպիրոտվ պատրաստված ապրաները զբաղեցնում են առաջին տեղը, իսկ սինթետիկ մեդիամասերի պիգմենտների արտադրությամբ  զբաղեցնում է Չինաստանում երկրորդ տեղը։ Քաղաքում է տեղակայված Vivo-ի գործարանը, որն իր հերթին աշխարհում ամենաշատ սմարտֆոններ  արտադրող և վաճառող կազմակերպություններից մեկն է ։
Խոշոր արդյունաբերության հիմքում ընկած է պրոգրեսիվ գիտությունը։ Չունցինում են տեղակայված ավելի քան 1000 գիտահետազոտական ինստիտուտներ, ավելի քան 400 հազար գիտա-տեխնիկական աշխատողներով և 25 համալսարաններ։
Գյուղերի բնակիչները աճեցնում են բրինձ, թեյ, մանդարիններ, ծխախոտ և դեղաբույսեր, ինչպես նաև զբաղվում խոզերի բազմացմամբ։
Տրանսպորտ
Հիմա  կենտրոնական ենթակայության քաղաքում Յանցզի գետի վրա կառուցված են 25 կամուրջներ, որոնցից է Չաոտյանմենը, որը կառուցվել է 2009 թվականին։ Քաղաքում գործում է  առաջին պետական աստիճանի քաղաքացիական օդանավակայան, որը սպասարկում է ավելի քան 50 միջազգային և ներքին չվերթներ։ Ներկայումս կառուցվում են նաև երկու նոր օդանավակայաններ։ Գործում է երեք երկաթուղային մայրուղիներ։ «Չենդու-Հունցին», Հուան-Չունցին,Սիչուան-Գույչժոու, ինչպես նաև 5 համեմատաբար փոքր ճյուղեր ընդհանուր 537 կմ երկարությամբ։ Կառուցված են հինգ պետական ավտոմայրուղիներ և 17 նահանգային նշանակության ճանապարհներ։ Երթևեկությունը բաց է 27,2 հազար կմ տարածքում։ Յանցզիի վրա կառուցված են մի քանի տասնյակ մարդատար և բեռնատար նավահանգիստներ։ Այստեղից իրականանում են փոխադրումներ գետից դեպի ծով, Շանհայյի տարածքով երկրից դուրս գալու հնարավորությամբ։ ԸՆդհանուր թույլատրվում է մինչև 1000 տոննա ջրատարողությամբ նավերի մուտքը։ Գետի վրայով նավարկելի տարածքները գերազանցում են 4 հազար կմ-ը, «Երեք կիրճեր» հիդրոհանգույցի շինարաության ավարտից հետո արդեն կկարողանան քաղաք հասնել մինչև 10 հազար տոննա ջրատարողությամբ նավերը։ 2004 թվականի նոյեմբերի 6-ից քաղաքում գործում է մետրոպոլիտեն։ Ներկա պահին (2017 թվական) այն կազմված է 2 մոնորեսլսային գծերից (2,3) և 2 սովորականներից (1;6), ընդհանուր 213 կմ երկարությամբ, 126 կայաններով։
Տուրիստական տեսարժան վայրեր
Չունցին հայտնի է որպես «քաղաք լեռների վրա» քաղաքի կենտրոնական հատվածը տեղակայված է Յանցզի և Ցզյլինցզյան գետերի միջև, ունի բլրապատ ռելիեֆ, տներն այստեղ կառուցվում են լեռնաճյուղերի վրա, իսկ ափի մոտ փողոցները կտրուկ իջնում են։ Հատկապես գեղեցիկ տեսարան ունի գիշերային Չունցինը, երբ բլուրները լուսավորվում են բնակելի տների բազմաթիվ լույսերով, իսկ վերևից նրանց վրա է ընկնում երկնքի աստղերի լույսերը։ Քաղաքի հյուսիսային և հարավային արվարձաններում  կան տաք աղբյուրներ, Ցզինյուանշան լեռան մոտի գեղատեսիլ տարածքում կառուցված են ամռառանոցներ։ Եթե գնալ դեպի Չունցին առավել հեռավոր շրջաններ, ապա հնարավոր կլինի ընկնել ջունգլիներ, «քարերի անտառ» (Վանշանի շրջան) կամ էլ Ըլունյան քարանձավներ, կարելի է այցելել նաև Սյանշանի բարձունքները և մի շարք այլ գեղատեսիլ վայրեր։ Գետային կռուիզների սիրահարները կարող են նավարկել Յանցզիի վրայով, հիանալով «Սանսյաի» երեք քարանձավներով, Ուշանի լեռները հատող Սյաինխեև Դանինխե գետերի կիրճերով, կարելի նաև զմայլվել բազմադարյան պատմություն ունեցող գրերով, որոնք գրված են Յանցզիի և Յունյանի մոտի ապարների վրա։ Այն բանից հետո, երբ կավարտվի Սանսանյան ջրամբարի շինությունը Յանցզիի հովտում կհայտնվի հսկայական արհեստական լիճ շուրջ 600 կմ երկարությամբ և ավելի քան հազար քառ․ կմ ծավալով։ Այն կդառնա տուրիստական կռուրզների, հանգստի և էկսկուրսիաների անցկացման հաճելի վայր։
Ռադիո և հեռուստատեսություն
Քաղաքում և նրա գավառներում աշխատում են 43 ռադիոկայաններ և 7 հեռուստաալիքներ, կան նաև 41 մալուխային հեռուստաալիքներ։ Ռադիոյի և հեռուստատեսության բնակչությաունում համապատասխան ծածկույթը կազմում է 85% և 75 %։
Ունիա
Ունիա (լատ․ unio-միասնություն, միավորում), մեկ գերիշխանության ներքո մի շարք միապետությունների միավորման ձև։ Պետական իրավունքում տարբերում են անձնական (անհատական) և իրական (օրգ․) ունիա։ Անձնական ունիաով միավորված պետությունները պահպանում էին ինքնուրույնությունը, իսկ ընդհանուր միապետի իշխանությունը հաճախ եղել է անվանական։ Իրական ունիա ստեղծվել է պայմանագրի (օրինակ, Շվեդիայի և Նորվեգիայի ունիա 1814-1905 թթ.)։
Չունցին
Արտաքին հղումներ
Կատեգորիա:Չինաստանի քաղաքներ Կատեգորիա:1929 թվականին հիմնադրված բնակավայրեր
Ունիա
Կատեգորիա:Միջազգային իրավունք
Անարխոսինդիկալիզմ
Անարխո-սինդիկալիզմ, մանրբուրժուական հոսանք բանվորական շարժման մեջ, որ գտնվում է անարխիզմի գաղափարական և քաղաքական ազդեցության ներքո։ Անարխո-սինդիկալիզմը ժխտում է քաղաքական պայքարի և բանվորական ինքնուրույն քաղաքական կուսակցությունների անհրաժեշտությունը և մերժում պրոլետարիատի դիկտատուրայի գաղափարը։
Անարխո-սինդիկալիզմը ձևավորվել է
Անարխո-սինդիկալիզմը ձևավորվել է Ֆրանսիայում, XIX դարի վերջերին և տարածվել այն երկրներում, ուր խոշոր արտադրության հետ մեկտեղ կային մեծ թվով տնայնագործական ձեռնարկություևներ (Իսպանիա, Պորտուգալիա, Իտալիա, Լատինական Ամերիկայի երկրներ)։ Մի կողմից ձեռնարկությունների քայքայումը, մյուս կողմից II Ինտերնացիոնալի կուսակցությունների օպորտունիստական քաղաքականությունից բանվոր դասակարգի դժգոհությունը XX դարի սկզբին բարենպաստ պայմաններ ստեղծեցին անարխո-սինդիկալիզմի տարածման համար։ Անարխո-սինդիկալիզմի տեսաբանները (ժ. Աորել, Գ. Լագարդել, է. Պուժե և այլք) պատմական նոր պայմաններում «պրոլետարական սոցիալիստական տեսության» անվան տակ վերածնում էին պրադոնիզմը և բակունիզմը։ Քննադատելով բուրժուական հասարակությունը՝ անարխո-սինդիկալիստները գտնում են, որ կապիտալի դեմ պայքարում պրոլետարիատի ազատագրմանը կարելի է հասնել միայն տնտեսական պայքարի միջոցով։ Նրանք բանվորակաև շարժմաև մեջ վճռական նշանակությունը տալիս են արհմիություններին (Syndicat)։ Քաղաքական պայքարին նրանք հակադրում են այսպես կոչված «ուղղակի գործողությունները»՝ ցույցերը, գործադուլները, բոյկոտը, սաբոտաժը։ Նրանց նպատակն է արհմիությունների գլխավորությամբ կազմակերպել սոցիալական հեղաշրջում, որը «մյուս օրը ևեթ» պետք է ջախջախի պետությունն ու քաղաքական իշխանությունը և ստեղծի մի հասարակություն, որտեղ նյութական բարիքների արտադրությունն ու բաշխումը գտնվում են «սինդիկատների ֆեդերացիայի» ձեռքին։
Անարխո-սինդիկալիզմի էություն
Անարխո-սինդիկալիզմի օպորտունիստական էությունը բացահայտելու գործում նշանակալի դեր են խաղացել ԽՄԿԿ, մյուս երկրների կոմունիստական ու բանվորական կուսակցությունները։ ՀամԿ(բ)Կ 10-րդ համագումարը դատապարտեց կուսակցության մեջ եղած «բանվորական ընդդիմութիան», որը անարխո-սինդիկալիստական թեքում Էր։ Երկրորդ համաշխարհային պատերազմից հետո կոմունիստական և բանվորական կուսակցությունների հեղինակության աճը, կապիտալիստական երկրներում բանվորական հեղափոխական շարժման նոր վերելքը լրջորեն խախտեցին անարխո-սինդիկալիզմի դիրքերը։ Սակայն կապիտալիստական երկրներում անարխո-սինդիկալիզմի գաղափարները բանվոր դասակարգի որոշ խավերում, ինչպես նաև մանրբուրժուական մտավորականության շրջաններում դեռևս որոշակի ազդեցություն ունեն։ Պայքարեյով անարխո-սինդիկալիստական հայացքների դեմ՝ կոմունիստները ձգտում են ապահովել բանվորական բոլոր կազմակերպությունների գործողությունների միասնությունը։
Արտաքին հղումներ
Կատեգորիա:Արհմիություններ Կատեգորիա:Անարխիզմ Կատեգորիա:Հակակապիտալիզմ
Վալինյա
Վալինյա (Valignat), համայնք Ֆրանսիայում՝ Օվերն երկրամասի Ալյեի գավառում։ Մտնում է Էբրյոյ կանտոնի կազմի մեջ։ Համայնքի շրջանը Մոնլյուսոնն է։
Համայնքի INSEE կոդը՝ 03295։
Բնակչություն
Համայնքի բնակչությունը 2008 թվականին կազմում էր 70 մարդ։
Տնտեսություն
2007 թվականի տվյալներով 44 աշխատունակ տարիքի մարդկանցից (15-64 տարեկան) 34-ը տնտեսապես ակտիվ էին, 10-ը անգործունակ (ակտիվության ցուցանիշը 77,3 %, 1999 թվականին եղել է՝ 62,5 %)։ 34 աշխատունակ բնակիչներից 27-ը աշխատում էին (13 տղամարդ և 14 կին), անաշխատանք էին 7-ը (4 տղամարդ և 3 կին)։ 10 անգործունակ մարդկանցից 4-ը թոշակառու, 6-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Հայկական ռազմական ջոկատներն Արցախյան ազատամարտի շրջանում
Հայկական կամավորական ջոկատներ՝ Հայկական կամավորական ջոկատներ, որոնք մասնակցել են 1990—1994 թթ․ Արցախյան ազատամարտին։
ՀՀ և ԼՂՀ բանակների ստեղծումը
Հայկական զինված ուժերի կազմավորումը ԽՍՀՄի փլուզումից հետո անցել է երեք փուլ ՝
Ավարտը
Նորաստեղծ հայկական զինված ուժերն ունեին պահանջ ոչ միայն շարքային զինվորների համար, այլ վերին աստիճանի սպաների համար ևս։ Այդ պատճառով 1992 թ․ ՀՀ Պաշտպանության նախարարությունը դիմեց կոչով ողջ խորհրդային բանակին մասնակցելու ՀՀ ԶՈՒ-ի կազմավորմանը։ Արձագանքեցին Խորհրդային Միության հայ սպաները, ովքեր հետաքրքրված էին հայկական բանակի կազմավորմամբ ։
Երկրորդ շրջանը հայկական բանակի համար ավարտվել է 1994 թվականի մայիսին հրադադարի վերաբերյալ պայմանագրով, որը ստորագրել են Ադրբեջանը, Հայաստանը և Լեռնային Ղարաբաղի Հանրապետությունը ։ Այդ պայմանագրի ստորագրումը կարելի է պայմանական հաշվել երկրորդ շրջանի վերջը ։
Սկիզբը
Ներկայիս շրջանը սկսվել 1994 թվականի մայիսի 16ից հրադադարի վերաբերյալ պայմանագիր ստորագրելուց հետո, և շարունակվում է մինչ հիմա։
Կամավորական ջոկատների դերը
Որոշ գնահատականներով, ջոկատները խաղացել են որոշիչ դերերից մեկը հայկական բանակի հաղթանակում, քանի որ նրանք էին հիմնական ուժը, ովքեր պայքարել էին պատերազմի առաջին տարիներին։
Հիմնական ջոկատների ցանկ
Այստեղ ցուցադրված է հայկական հիմնական ջոկատները Արցախյան պատերազմի ժամանակ
Ծանոթագրություններ
Կատեգորիա:Արցախյան պատերազմ
Վիգգո Մորտենսեն
Վիգգո Մորտենսեն (Viggo Mortensen, դանիա-ամերիկացի դերասան, պրոդյուսեր, գրող, երաժիշտ, լուսանկարիչ և նկարիչ։ Օսկարի և «BAFTA»-յի եռակի թեկնածու է և «Ոսկե գլոբուս»-ի՝ քառակի թեկնածու։
Մորտենսենի նորամուտը կինոարվեստում սկսվել է «Վկա» ֆիլմով (1985), որից հետո հայտնվել է այնպիսի ֆիլմերում, ինչպիսիք են «Փախչող հնդկացին» (1991), «Կառլիտոյի ուղին» (1993), «Բոսորագույն հոսանք» (1995), «Ցերեկային լույս» (1996), «Տիկնոջ դիմանկարը» (1996), «Զինվոր Ջեյնը» (1997), «Կատարյալ սպանություն» (1998), «Զբոսանք լուսնի վրա» (1999) և «28 օր» (2000).
«Մատանիների տիրակալը» ֆիլմում Արագոնի դերը համաշխարհային ճանաչում բերեց Մորտենսենին։ 2005 թվականին քննադատները նրան գովաբանեցին Դևիդ Քրոնենբերգի «Արդարացված դաժանություն» ֆիլմում դերակատարման համար։ Քրոնենբերգի մեկ այլ ֆիլմում՝ «Eastern Promises», առաջադրվել է Օսկարի՝ «Լավագույն դերասան» անվանակարգում։ 2016 թվականին «Կապիտան Ֆանտաստիկ» ֆիլմում գլխավոր դերակատարման համար ևս առաջադրվել է Օսկարի։ 2019 թվականի հունվարին կրկին առաջադրվել է Օսկարի՝ «Լավագույն դերասան» անվանակարգում («Կանաչ գիրք» ֆիլմ) ։
Մորտենսենը հայտնի է նաև որպես նկարիչ, լուսանկարիչ, բանաստեղծ և երաժիշտ։ 2002 թվականին հիմնել է «Perceval Press» հրատարակչական ընկերությունը, որը հրատարակում է սկսնակ նկարիչների և հեղինակների աշխատանքները։
Կենսագրություն
Մորտենսենը ծնվել է դանիացու և ամերիկացու ընտանիքում։ Մեծացել է Արգենտինայում և Վենեսուելայում ու այդ պատճառով էլ նա տիրապետում է իսպաներենին։
Ծանոթագրություններ
Կատեգորիա:Ամերիկացի դերասաններ Կատեգորիա:20-րդ դարի բանաստեղծներ Կատեգորիա:Ամերիկացի պրոդյուսերներ Կատեգորիա:Ամերիկացի գրողներ Կատեգորիա:Ամերիկացի երաժիշտներ Կատեգորիա:Ամերիկացի լուսանկարիչներ Կատեգորիա:Ամերիկացի նկարիչներ Կատեգորիա:Ամերիկացի կոմպոզիտորներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոպրոդյուսերներ Կատեգորիա:Պոլիգլոտներ Կատեգորիա:Ամերիկացի կինոռեժիսորներ Կատեգորիա:Դանիացի լուսանկարիչներ Կատեգորիա:Բանաստեղծներ այբբենական կարգով
P. S. (Հետգրություն)
Ծանոթագրություններ
Կատեգորիա:1993 ֆիլմեր Կատեգորիա:Հայկական ֆիլմեր Կատեգորիա:Սուրեն Բաբայանի ֆիլմեր Կատեգորիա:«Հայֆիլմ» ստուդիայի ֆիլմեր
Մարիա Նալպանտեան
Մարիա Նալպանտեան (Արաբերեն |ماريا نالبنديان), Maria Nalbandian, ), լիբանանայ հանրահայտ փոփ երգչուհի։ Ծնվել է 1985 թվականի օգոստոսի 1-ին։ Արաբական աշխարհում հայտնի է Մարիա անունով։
Կենսագրություն
Մեծացել է հայկական ընտանիքում։ Ունի մեծ եղբայր։ Ստացել է կրթություն գործարարության և մարքեթինգի բնագավառներում։ Պատանեկան տարիքում նկարահանվել է բազմաթիվ գովազդային հոլովակներում։ 2003 թվականից երգելով արաբերեն, Մարիան թողարկում է ամբողջական 2 ալբոմ և 5 սինգլ, որն էլ բերում է մեծ հանրաճանաչություն՝ Արաբական աշխարհում։ "Elaab" առաջին երաժշտական հոլովակի ռեժիսորը հանրահայտ Ժադ Շվերին է (Անգլերեն |Jad Shwery)։ 2010 թվականին սկսելով Իր դերասանական կարիերան, նկարահանվում է երկու եգիպտական ֆիլմերում՝ " Bidoun Rakaba " և "Ahasees"։ 2015 թողարկվում է Նրա առաջին ամբողջական ալբոմը հայերեն լեզվով։ 2015 թվականին Մարիան ճանաչվում է աշխարհի ամենագեղեցիկ հայուհին ։ Իսկ 2015 թվականին, Մարիան ձեռք է բերում Հայաստանի անձնագիր։
Արտաքին հղումներ
Կատեգորիա:21-րդ դարի երգչուհիներ Կատեգորիա:Լիբանանցիներ հայկական սերմամբ
Յաակկո Հինտիկկա
Կաարլո Յաակկո Յուհանի Հինտիկկա (Kaarlo Jaakko Juhani Hintikka, ), ֆինն փիլիսոփա և մաթեմատիկոս։ Մաթեմատիկական տրամաբանության, խաղերի տեսության, փիլիսոփայական մաթեմատիկայի, իմացաբանությունիմացաբանության, գիտության փիլիսոփայության, մետաֆիզիկայի տարբեր բնագավառների մասնագետ։ Ռոլֆ Շոկայի մրցանակի դափնեկիր (2005 թ.):
Կենսագրություն
Հինտիկկան Գեորգա ֆոն Վրիգտայի ղեկավարությամբ գրել է իր դոկտորական ատենախոսությունը, որը պաշտպանել է 1953 թվականին, իսկ 1958-1959 թվականներին նա Հարվարդում կրտսեր գիտաշխատող էր։ Կարճատև ընդմիջումից հետո աշխատել է Հելսինկիի, Ֆլորիդայի և Ստենֆորդի համալսարաններում։ 1990 թվականին Բոստոնի համալսարանիփիլիսոփայության պրոֆեսոր է։
Ռուսաստանի գիտությունների ակադեմիայի արտասահմանյան անդամ էր (1999)։
Մահացել է 2015 թվականի օգոստոսի 12-ին Պորվոոյում՝ կարճատև հիվանդությունից հետո ։
Գրականություն
Կատեգորիա:20-րդ դարի փիլիսոփաներ Կատեգորիա:Փիլիսոփաներ այբբենական կարգով Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Ֆինն մաթեմատիկոսներ Կատեգորիա:Հելսինկիի համալսարանի շրջանավարտներ Կատեգորիա:Փիլիսոփայական գիտությունների դոկտորներ Կատեգորիա:Ամերիկյան փիլիսոփայական ընկերության անդամներ
Անձնային խանգարում
Անձնային խանգարումները ICD (ՀՄԴ) 10-ում
Ըստ ICD (ՀՄԴ) 10-ի՝ անձնային խանգարումը հանդիսանում է չափահաս անհատի անձնային ու վարքաբանական միտումներում լուրջ խանգարում, որն այլ հիվանդության, ուղեղի կամ այլ վնասվածքի, ինչպես նաև այլ հոգեբուժական խանգարման անմիջական արդյունք չի հանդիսանում (F60)։ Սովորաբար, ICD դասակարգման համաձայն՝ մտնում է հոգեկան և վարքաբանական խանգարումների մեջ։ Քանի որ, այն մտնում է հոգեկան և վարքաբանական խանգարումների բաժնի մեջ (F60-69) և հատուկ անձնային խանգարում ենթաբաժինն է (F60), ունի հետևյալ բնորոշումները. Այս դասակարգման մեջ ներառվում են. Տվյալ բաժնում չի նշվում, սակայն ICD-ին անդրադառնում է նաև շիզոտիպիկ անձնային խանգարմանը։ Այն շոշափվում է Շիզոֆրենիա, շիզոտիպիկ և զառանցանքային խանգարումներ բաժնում(F21)։
Անձնային խանգարումները DSM 5-ում
Անձնային խանգարումը ներքին փորձի և վարքի երկարաժամկետ պատտերն է, որ զգալիորեն շեղվում է տվյալ անհատի մշակույթի սպասումներից, լայնասփյուռ է և ոչ ճկուն, սկիզբ է առնում դեռահասության կամ վաղ հասունության շրջանում, կայուն է ժամանակի մեջ և բերում է դիսսթրեսի կամ վնասման(ոչ ֆիզիկական իմաստով)։ Ընդհանուր առմամբ անձնային խանգարում ախտորոշելու համար DSM-ը տալիս է հետևյալ չափանիշները. DSM-ում դասակարգումը կատարվում է երեք՝ զուտ նկարագրողական բնույթ կրող կլաստերների միջոցով և ներառում է հետևյալ անձնային խանգարումները Կլաստեր A, կոչվում է նաև տարօրինակ կլաստեր.(բնակչության 5.7%) Կլաստեր B, կոչվում է նաև դրամատիկ, հուզական.(բնակչության 1.5%) Կլաստեր C, տագնապային կլաստեր.(բնակչության 6.0%) Այլ չդասակարգված կամ միանգամից մի քանի անձնային խանգարում ունեցող մարդիկ կազմում են 9.1% ։
Ծանոթագրություններ
Կատեգորիա:Անձնային խանգարումներ Կատեգորիա:Հոգեբուժական ախտորոշում Կատեգորիա:Հոգեախտաբանություն
Գայլաձոր (գետ)
Գայլաձոր, գետակ Սյունիքի մարզում, Արամազդ գետի ձախ օժանդակը։ Սկիզբ է առնում Բարգուշատի լեռներից և Գեղի գյուղից 2 կմ հյուսիս միախառնվում մայր գետին։ Երկարությունը 9 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Արամազդ գետի վտակներ
Ֆրանկոֆոնյան խաղեր
Ֆրանկոֆոնյան խաղեր (Jeux de la Francophonie, կանադական անգլերեն` Francophonie Games; բրիտանական անգլերեն` Francophone Games), 1989 թվականից ի վեր յուրաքանչյուր չորս տարին մեկ անցկացվող ֆրանկոֆոնիայի գեղարվեստական և սպորտային իրադարձությունների ամբողջություն, որը կազմակերպվում է հիմնականում ֆրանսախոս ժողովուրդների համար։
Սպորտային
1989 թվականի բացման արարողությանը ներկայացված էր 4 մարզաձև `աթլետիկա, բասկետբոլ, ֆուտբոլ և ձյուդո։ 1994 թվականին մրցութային ծրագրին ավելացվել են պարալիմպիկ սպորտաձևեր, հանդբոլ, սեղանի թենիս և ըմբշամարտ։ Այս չորս մարզաձևերից ոչ մեկը չի ներկայացվել 1997 թվականի խաղերին, փոխարենը ներկայացվել է բռնցքամարտի և թենիսի ծրագրեր։ 2001 թվականին ներկայացվել են 8 մարզաձևեր` չորս անդրանիկ սպորտաձևերը, ներառյալ բռնցքամարտ և սեղանի թենիս։ Հետագայում պարալիմպիկ սպորտաձևը և լողափի վոլեյբոլն անցկացվել են որպես ցուցադրական միջոցառումներ։ 2005 թվականին այս ցուցադրական մարզաձևերից ոչ մեկը չի ներառվել, ավանդական ոճի ըմբշամարտը ներկայացվել է 6-ից ավելի հաստատված սպորտաձևերի հետ միասին։ 2009 թվականի ծրագրում կրկին ներկայացվել է լողափի վոլեյբոլը։
Մշակութային
Ֆրանկոֆոնյան խաղերն առանձնահատուկ են, եթե ոչ եզակի, բազմասպորտային միջազգային մրցաշարքում` ներառելով մրցութային մշակութային ներկայացումներ ու ցուցահանդեսներ և հաղթող մասնակիցների համար սահմանելով ոսկե, արծաթե և բրոնզե մեդալներ։
2001 թվականին սթրիթ արտն առանձնացվել է որպես ցուցադրական իրադարձություն։
Մեդալների աղյուսակ
Ստորև ներկայացված է Ֆրանկոֆոնյան խաղերի մեդալների աղյուսակը 1989 թվականից մինչև 2017 թվական ։
Մասնակցություն
Ֆրանկոֆոնյան խաղերը բաց են 55 անդամ երկրների, 3 ասոցիացված անդամ-պետությունների և Ֆրանկոֆոնիայի 12 դիտորդ ազգերի մարզիկների և արտիստների համար։ Կանադան ներկայացված է երեք թիմով` Քվեբեկ, Նյու Բրանսուիկ (միակ պաշտոնական երկլեզու կանադական նահանգը) և մեկ այլ թիմ, որը ներկայացնում է երկրի մնացած մասը։ Բելգիական թիմը սահմանափակվում է երկրի ֆրանսախոս մարզիկներով։